Ek dink die Franse gaan roekeloos met die bal hardloop
Van al die wesens wat regop loop op ons mooi planeet, tel rugbybeamptes sekerlik onder die mees onintelligentes. Verlede naweek se sogenaamde �toets� teen Uruguay en die eindtelling van 134-3 bied klinkklare bewys vir di� stelling. Miskien moet die beamptes by die Internasionale Rugbyraad hulle skemerkelkglasies neersit as hulle oor die jaarprogram besluit.
Die wedstryd was net so min �n rugbytoets as wat �n wedstryd tussen die spanne van Kakamas en Keimoes �n toets is. Ek glo die span wat Uruguay in die veld gestoot het, sou beswaarlik oortuigend kon wen teen enige van di� twee dorpspanne. Hierdie week is dit die Hane se beurt. Jake White het �n stewige pak voorspelers gekies om die eer van sy �witbroodjie-agterlyn� te verdedig. Ek dink hy is veilig. Die Franse was genoodsaak om hulle beter spelers te laat rus na verlede week se uitmergelende finaal tussen Biaritz en Stadt Fran�ais. Boonop is die Franse afrigter se o� onversetlik gerig op die W�reldbeker van 2007. In daardie opsig is die Franse groot denkers. Hulle het dit met die W�reldbekersokker van 1998 bewys en gaan dit waarskynlik weer met die W�reldbekerrugby bewys. Soos hulle oorlogsheld van weleer, Napoleon, kan hulle fokus. Dis nogal insiggewend dat hulle ook sommer die reserweskrumskakel die kaptein van die toetsspan maak. Hulle glo dit is hoe dit hoort. Hulle geskiedenis is geskryf in die sweet en bloed van beroemde skrumskakelkapteins. Afrigter Bernard Laporte was self een. Hoekom nou verander?
Dit lyk nie of die Franse veel moeite gaan doen om hulle videohuiswerk te doen nie. Dalk draai hulle ons �n rat voor die o�. Sou hulle dalk die video van die onlangse wedstryd tussen die Bulls en die Stormers onder o� kry, sal hulle waarskynlik dink die spel van De Wet Barry en sy twee Stormers-spanmaats in die agterlyn is deel van �n nuwe Monty Python movie. Di� dag was Marius Joubert so verlore soos �n non in �n Hatfield-nagklub.
Grappies op �n stokkie. Die Franse het vyf Toulouse-agterspelers in sy agterlyn. Dis �n berekende keuse om die samespel tussen Percy en die drie Stormers te probeer neutraliseer.
Ek dink die Franse gaan roekeloos met die bal hardloop. As die weer in Durban goed is, kan dit werk. Val die kaarte nie reg vir hulle nie, sal hulle maar hoop dat die wind nie volgende week met die tweede toets in die Baai waai nie, want in �n winderige PE gaan hulle sukkel om met ons woelige voorspelers huis te hou.
Die Franse span kan waarskynlik ten beste as eksperimenteel beskryf word. Om die reeks 1-1 te deel sal vir hulle �n groot bonus wees. Vir ons sal dit �n skop in die tande wees. Jake het alles om te verloor en bitter min om te wen.
LitNet: 17 Junie 2005